18-il siegħa sħaħ ta' mużika minn kantanti u mużiċisti Maltin se jiddominaw il-jum tat-Tnejn li ġej fuq 103 Malta's Heart. Wara s-suċċess kbir f'Novembru li għadda, Maltin Biss qed jirritorna fuq il-frekwenza ta' 103FM, fejn din id-darba se jkun iddedikat għall-frontliners kollha madwar Malta u Għawdex. 🚨MALTIN BISS nhar it-Tnejn 22 ta' Marzu🚨🇲🇹Ġurnata ddedikata għal artisti Maltin❗️🇲🇹Mużika minn artisti Maltin tul… Posted by 103 on Friday, March 5, 2021 Iċ-Channel Manager ta' 103 Malta's Heart Arthur Caruana stqarr ma' Newsbook.com.mt, li f'dan il-jum il-preżentaturi tal-istazzjon se jkunu qed isellmu lill-frontliners kollha li qed jaħdmu bla heda f'dan iż-żmien diffiċli ta' pandemija. "Meta ngħid frontliners, qed nirreferi għat-tobba, infermiera, spiżjara, ħaddiema tas-supermarkets u diversi oħrajn li jaħdmu f'oqsma essenzjali fil-komunità", żied jgħid Caruana. Huwa ħeġġeġ biex nhar it-Tnejn 22 ta' Marzu kulħadd jisma' 103 Malta's Heart bejn is-6am u nofsillejl, f'jum li matulu l-playlist se tkun iddominata kollha minn artisti lokali. Aktar kmieni llum ħabbarna li l-ġurnata speċjali 'Maltin Biss' se tkun iddedikata lill-frontliners kollha! Ittegjawh/a hawn taħt 👇👇Segwina live nhar it-Tnejn 22 ta' Marzu fuq: 103.mt/103-player#maltinbiss #wereallinthistogether #103maltasheart #onlyon103 Posted by 103 on Monday, March 15, 2021 "Agħtu s-sapport tagħkom lill-frontliners f'Malta u ċċelebra magħna din il-festa ta' 200 kanzunetta minn Malta, ta' kull żmien u stil", temm jgħid Caruana. Għidilna liema kanzunetti tixtieq tisma' Ibagħtilna messaġġ fuq What's App (79238103) jew fuq il-paġna ta' Facebook ta' 103